《过桐庐县》
宋代·陈元晋

严陵耕钓处，清淑故依然。
楼馆危临水，人烟近倚天。
客行桑下路，晨垦岭头田。
迟我风帆便，津头更觅钱。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。